open-index/open-wikipedia-markdown huggingface dataset:
Ќамуран Тахир

**Ќамуран Тахир** (Скопје, 16 јануари 1925 – Скопје, 28 февруари 2011) бил македонски комунист, Турчин по националност, учесник во НОВ, повоен новинар и политички деец.

## Животопис
Роден е во Скопје на 16 јануари 1925 година, но долги години живеел во Велес, каде и завршил основно и средно образование. Како гимназијалец станал член на СКОЈ во 1941 година и бил член на Месниот комитет на СКОЈ во Велес. Бил учесник во НОВ, како борец и заменик политички комесар во Велешкиот партизански одред (од 1942 година). Во 1943 година бил ранет и уапсен, но како малолетен бил ослободен на судењето. Во 1944 година станал член на КПМ. Истата година повторно бил уапсен и осуден на 10 години затвор, но успеал да избега и пак се приклучил во НОБ. Демобилизиран како резервен капетан на ЈНА.

По ослободувањето бил член на Околискиот комитет на КПМ, секретар на Окружниот комитет на СКОЈ и член на Градскиот комитет на КПМ во Велес, инструктор на ЦК на КПМ, уредник на Радио Скопје, дописник на весникот „Комунист“, член на Идеолошката комисија на ЦК на СКМ, народен пратеник и потпретседател на Републичкиот собор на Собранието на СРМ, секретар на Околискиот комитет на СКМ во Велес, член и секретар на Главниот одбор на ССРНМ, член и претседател на комисија на Извршниот одбор на Сојузната конференција на ССРНЈ, потпретседател на Извршните совети на СРМ од 1967 и 1968 година, претседател на Градската конференција на СКМ во Скопје (1970 година), член на ЦК на СКМ, член на Контролната комисија на СКЈ и член на постојаниот дел на Конференцијата на СКЈ. Исто така, бил претседател на Универзитетскиот совет на Универзитетот „Кирил и Методиј“.

За време на политичката пресметка со носителите на либералните тенденции во Хрватска, Србија, Словенија и Македонија, Тахир е еден од оние македонски функционери чии гледишта за поголема демократизација биле оценети како либерални и спротивни на политиката на СКЈ. Меѓу другото, Тахир бил критикуван поради потценување на опасноста од национализмот, фракционерско делување поврзано со поранешниот секретар на Секретаријатот на ЦК на СКМ, Славко Милосавлевски, нелегални кадровски комбинации за сменување на некои одговорни функционери во Скопје и во Републиката, поделба на луѓето на конзервативно–догматски и прогресивни, насочена кон дискредитирање на одреден број луѓе итн. Тахир од принципиелни причини одбил да прифати одговорност за обвинувањата и да поднесе оставка, поради што бил сменет од политичките функции, предвремено пензиониран и исклучен од Сојузот на комунистите.

## Наводи

Категорија:Македонски партизани
Категорија:Дејци на КПМ
Категорија:Македонски новинари
Категорија:Македонски Турци
Категорија:Луѓе од Скопје
Список на сезони на ФК Работнички

Ова е **список на сезони одиграни од [[ФК Работнички]]** во македонскиот, европскиот и југословенскиот фудбал. Списокот ги прикажува постигнувањата на клубот во своите натпреварувања.

## Сезони
### Во рамки на ФНР/СФР Југославија

* Зонската лига служела како лига која одлучувала која екипа да игра бараж натпревар за Првата сојузна лига

**Легенда**

*О = Одиграни натпревари
*П = Победи
*Н = Нерешени
*З = Загубени
*Д.Г. = Дадени голови
*П.Г. = Примени голови
*Пое = Бодови
*Поз = Конечна позиција

*МРФЛ = Македонска републичка фудбалска лига
*1. ЈФЛ = Прва југословенска фудбалска лига
*2. ЈФЛ = Втора југословенска фудбалска лига
*3. ЈФЛ = Трета југословенска фудбалска лига
*МКЛ = Македонска конечна лига

*1Р = 1. Рунда
*2Р = 2. Рунда
*1/8 = Осминафинале
*1/4 = Четвртфинале
*1/2 = Полуфинале
*ВП = Вицепрвак
*П  = Првак

### По независноста

:1.&nbsp;: Бодовите се согласно според втората фаза. Од двете фази, Работнички остварил вкупно 50 бода.

**Легенда**

*О = Одиграни натпревари
*П = Победи
*Н = Нерешени
*З = Загубени
*Д.Г. = Дадени голови
*П.Г. = Примени голови
*Пое = Бодови
*Поз = Конечна позиција

*1. МФЛ = Прва македонска фудбалска лига
*2. МФЛ = Втора македонска фудбалска лига

*КР = Квалификациска рунда
*ПР = Плејоф рунда
*1Р = 1. Рунда
*1/8 = Осминафинале
*1/4 = Четвртфинале
*1/2 = Полуфинале
*ВП = Вицепрвак
*П  = Првак

Категорија:ФК Работнички
Категорија:Список на сезони на ФК Работнички
Планинарски дом „Смрека“

**Планинарски дом „Смрека“** — планинарски дом и смесртувачки капацитет кој е сместен во Скијачкиот центар на Попова Шапка на 1800 м.н.в. во централниот дел на најголемиот планински масив во Македонија, Шар Планина. До него се стигнува преку добар 20-километарски асфалтен пат од градот Тетово. Со домот управува планинарското друштво „Трансверзалец“ од Скопје.

## Сместување
Вкупниот капацитет на домот е 102 кревета, од кои 95 се регуларни кревети а 7 помошни. Креветите се распоредени во 15 соби од кои 6 се четворо-креветни со бања, а останатите соби имаат заеднички бањи (една бања на секои три соби). Домот е отворен преку целата година, во него работи бифе со ресторан со 98 места, диско клуб – пинг-понг сала, перална, ТВ сала. Домот се затоплува со централно греење. Покрај, планинари, скијачи, алпинисти и спортисти, во домот често се сместени и престојуваат поголеми групи на студенти кои одржуваат семинари и научни истражувачи. 
## Планинарење, прошетки и активности
Од домот постојат голем број на обележани (маркирани) планинарски и велосипедски патеки кои освен до Четирите централни и највисоки шарски врвови - Титов Врв (2748 м.), Мал Турчин (2702), Бакардан (2071), Плат (2398 м.) и долината на Лешница со изворите на реките Пена и Смрека, можни се и планинарски тури по цела Средна Шара кон врвовите Трапезица, Џинибег, Бориславец, Боговињско, Бело и Црно Езеро. Посебно препознатлива е обележаната планинарска патека наречена „Вргањ“ која движејќи се кон Јелак и Плат минува низ густи прашумски предели во кои има изобилство на печурки - вргањ и шумски плодови. Од паркингот пред домот започнува и патеката за планинскиот-велосипедски маратон „Шарски Води“ во долижина од 90 км.

## Галерија


File:Планинарски дом „Смрека“ 04.jpg|Трпезаријата во домот
File:Планинарски дом „Смрека“ 03.jpg|Соба во домот
File:Планинарски дом „Смрека“ 02.jpg|Трпезаријата во домот


## Надворешни врски
*Презентација на планинарскиот дом „Смрека“ на мрежната страница на ПД „Трансферзалец“ 

Категорија:Планинарски домови во Македонија
Награда „Голема ѕвезда на македонскиот филм“

**„Голема ѕвезда на македонскиот филм“** е награда на Друштвото на филмски работници на Македонија. Со наградата се оддава признание за исклучителен придонес во македонската кинематографија. Наградата е воведена во 2013 година а традиционално се доделува во рамки на Меѓународниот фестивал на филмската камера „Браќа Манаки“.

## Добитници

## Наводи

Категорија:Награди
Селективен инхибитор на репреземањето на серотонинот

**Селективните инхибитори на репреземањето на серотонинот** се класа на лекови кои типично се користат како антидепресиви. Овие лекови се едни од најмногу препишуваните антидепресиви во многу земји.

## Лекови
Лекови кои спаѓаат во оваа класа се:
* циталопрам
* есциталопрам
* флуоксетин
* флувоксамин
* пароксетин
* сертралин

## Историја
Флуоксетинот бил воведен во 1987 и бил првиот лек од оваа класа ставен во промет.

Категорија:Антидепресиви
Хосе Мухика

мини|Мухика во 2011 г.
**Хосе Алберто „Пепе“ Мухика Кордано** (;  - ) — уругвајски политичар кој бил 40-ти претседател на Уругвај помеѓу 2010 и 2015 година. Тој е поранешен герилски борец во редовите на тупамаросите и бил затворен 13 години за време на воената диктатура во земјата во 1970-те и 1980-те. Како член на коалицијата на левичарски партии, Мухика бил министер за сточарство, земјоделство и рибарство од 2005 до 2008 година, а потоа сенатор. Како кандидат на левичарската коалиција, тој победи на претседателските избори во Уругвај во 2009 година и ја презел функцијата Претседател на 1 март 2010 година.

Мухика го опишувале како „најскромниот претседател на светот“ поради неговиот скромен животен стил и донирањето на 90&nbsp;% од неговата месечна плата од 12.000 американски долари во добротворни прилози во корист на сиромашните и малите претприемачи.

## Надворешни врски
* „Запознајте го Хосе Мухика – најсиромашниот претседател на светот!“ , „Точка“, 31 декември 2013.
* „Цитати од најсиромашниот претседател на светот - Хосе Мухика“, „Факултети“, 12 февруари 2015.
* „Најсиромашниот претседател во светот многу јасно објаснува зошто е задолжително да се исфрлат богатите луѓе од политиката“, „Мотика“.
* Довидување, Хосе Мухика, ќе ни фалиш“, „Е-магазин“, 2 март 2015.
* „Хосе Мухика – „Последниот херој во политиката“, Нова Тв, 3 март 2015.
* „Хосе Мухика, претседателот по кој светот копнееше“, „Плусинфо“, 18 март 2015.

Категорија:Уругвајски политичари
Категорија:Претседатели на Уругвај
Св. Богородица Пречиста (Злести)

**Св. Богородица Пречиста** (понекогаш спомнувано и како **Раштани**) — старохристијанска базилика и средновековна црква со некропола, чиишто остатоци и рушевини од ѕидините се наоѓаат во наоѓалиштето „**Раштани**“, во непосредна близина на селото Злести, 30 километри северно од градот Охрид.

Средновековната црква на наоѓалиштето изградена на темели на старохристијанска базилика се верува дека била подигната за време на животот и делото на светите Климент и Наум.

## Местоположба

Во месноста Раштани на 2 километри југозападно од селото Злести и на околу 400&nbsp;метри десно од патот кон соседното село Ботун има блага падина на која се гледаат урнатини од црква, која жителите ја викаат „Св. Богородица Пречиста“.

## Градба

Црквата е триконхална, со нартекс и егзонартекс, како и со две помали простории - анекси, кои се наоѓаат северозападно од северната и југозападно од јужната конха. Најголемата должина на црквата е 17&nbsp;метри, а ширината е 9&nbsp;метри. Градена е од кршен камен и варов малтер, на одделни места со тули. Ширината на ѕидовите изнесува 0,90&nbsp;метри, а најголемата зачуваност е 2&nbsp;метри и тоа на северниот анекс.

## Пронајдоци

По ѕидовите во внатрешноста на црквата се сместени повеќе мермерни меноа, бази со орнаменти, фрагменти од столбови, мермерен праг, сите употребени како сполии. Меѓу нив има и една ара со натпис што е нечитлив. Овие податоци укажуваат дека оваа црква е подигната врз темели на старохристијанска базилика. Југозападно од неа се гледаат големи камени плочи од гробни конструкции со насоченост исток-запад. Наодите се чуваат во Заводот и музеј во Охрид.

## Злестински манастир

Во самото наоѓалиште, во поново време е изградена новиот Злестински манастир заедно со неговата единствена манастирска црква „Рождество на Пресвета Богородица“, изградена во непосредна близина на наоѓалиштето.

Наоѓалиштето во рамките на манастирскиот двор се наоѓа во средина, со што е продолжена низата на црковни објекти кои се наоѓале на оваа месност од старохристијанскиот период до денес.

## Галерија

;Остатоци од градби и ѕидини на наоѓалиштето


Податотека:Викиекспедиција Дебарца 45.jpg|Покриен дел на самото наоѓалиште
Податотека:Викиекспедиција Дебарца 48.jpg|Икони сместени во наоѓалиштето
Податотека:Викиекспедиција Дебарца 47.jpg|Артефакт на наоѓалиште
Податотека:Викиекспедиција Дебарца 49.jpg|Дел од ѕидините заедно со новата камбанарија на Злестинскиот манастир
Податотека:Викиекспедиција Дебарца 50.jpg|Дел од ѕидините заедно со новоизградената црква
Податотека:Викиекспедиција Дебарца 52.jpg|Дел од ѕидините
Податотека:Викиекспедиција Дебарца 54.jpg|Поширок поглед на наоѓалиштето


## Наводи

## Надворешни врски

Категорија:Археолошки наоѓалишта во Македонија
Категорија:Злести
Партизански гробишта (Охрид)

**Партизанските гробишта во Охрид** — гробишта кои се наоѓаат на падините на планината Галичица, односно во пределот над Билјанини Извори кој го носи името Студенчишта. Секој гроб е обележан со пирамида од бел мермер на која е испишано името на секој борец. Во средината на алејата се наоѓа мермерна плоча пред која се положуваат венци и цвеќиња.

## Наводи

Категорија:Охрид
Категорија:Партизански гробишта
Категорија:Гробишта во Македонија
Категорија:Споменици од НОБ во Македонија
Илија Петруш Цветковски

мини

**Илија Петруш Цветковски** (,  - , ) — истакнат партизан од НОВ, носител на Споменица на паднатите борци од НОВ.

## Животопис

Тој бил роден на 16 февруари 1921 година во Куманово, во сиромашно земјоделско семејство. Основно и средно училиште, тој завршил во Куманово.

Уште во млади години, тој се занимавал со повеќе дејности, работи во Ниш, Белград и други градови  каде доаѓа во допир со сознанијата за улогата и борбата на работничката класа.

## Народноослободителна борба

Со започнувањето на окупацијата, тој бил присилно мобилизиран од бугарската војска, меѓутоа при првото отсуство ја користи шансата да избега од окупаторската војска и да се приклучи кон народноослободителната војска на Македонија.

Тој станал борец во Третата македонска ударна бригада, од денот на нејзиното основање.

Учествувал во многу борби против непријателските окупаторски фашистички сили, борбите кај Ристовац и Пробиштип, против Вардарскиот четнички корпус кај Сејаце и Ново Село, а бил учесник и во познатата Пролетна офанзива во 1944 година.
Илија Петруш Цветковски бил и прв соборец на народниот херој Христијан Тодоровски Карпош од Куманово.

На 4 јули 1944 година во местото Сурлица, во денешна Србија, тој бил подмолно убиен од страна на домашен предавник кој се наоѓал во истата единица.

Посмртно е одликуван со Споменица на паднатите борци од НОВ, на 29 ноември 1950 година.

## Наводи

* Спомен зборник 1941-1945 Македонија

Категорија:Носители на Партизанска споменица од 1941
Категорија:Македонски партизани
Црква „Рождество на Пресвета Богородица“ - Злести

**Рождество на Пресвета Богородица** (позната и како **Пресвета Богородица** или **Света Богородица**) — главна манастирска црква на новоизградениот Злестински манастир, сместен во непосредна близина на селото Злести, во чиј двор се наоѓаат остатоци на старохристијанска и средновековна црква Св. Богородица Пречиста, која се верува дека била изградена на темели на старохристијанска црква во времето на светите Климент и Наум.

## Историја

Започнала да се гради во 2000 година по проект на Драган Танески. Иконостасот бил изработен од Гоце Трајчески, фрескоживописот во внатрешноста го изработила Васе Чуркоска, додека иконите се дело на Љупчо Дескоски.

Црквата била осветена од страна на митрополитот дебарско-кичевски г. Тимотеј на 1 август 2009 година.

## Галерија


Податотека:Викиекспедиција Дебарца 42.jpg|Страничен поглед на црквата
Податотека:Викиекспедиција Дебарца 43.jpg|Целосен преден поглед на црквата
Податотека:Викиекспедиција Дебарца 41.jpg|Црквата со дел од дворот
Податотека:Викиекспедиција Дебарца 55.jpg|Црквата заедно со наоѓалиштето Св. Богородица Пречиста
Податотека:Викиекспедиција Дебарца 39.jpg|Поглед на црквата


## Поврзано
* Злестински манастир
* Црква „Св. Ѓорѓи“
* Белчишка парохија

## Наводи

## Надворешни врски

Категорија:Злести
Категорија:Злестински манастир
Злести
Категорија:Македонската архитектура во 2009 година
ФК Граѓански Скопје

**ФК Граѓански Скопје** (подоцна ФК Македонија) — поранешен фудбалски клуб од Скопје кој двапати се натпреварувал во Првата југословенска лига во периодот од 1923 до 1940 год, а потоа и во бугарското првенство од 1941 до 1944&nbsp;г. Со окупацијата на Вардарска Македонија од страна на бугарските фашисти во 1941 година клубот бил преименуван во ФК Македонија Скопје и настапувал во бугарското фудбалско првенство под тоа име.

## Историја

Клубот бил создаден во 1922 година и бил единствениот и најуспешна екипа од Македонија (тогашна Вардарска Бановина како дел од Кралството Југославија) кој се натпреварувал во тогашната Прва Југословенска Лига во периодот од 1923 година до почетокот на Втората светска војна.

Во 1941 година клубот прекинал да постои поради почетокот на Втората светска војна, како и окупацијата на Вардарска Македонија од бугарските фашисти кои биле дел од Силите на оската. Повеќето од играчите, како и тренерот Илеш Шпиц се придружиле на новоформираниот клуб ФК Македонија во кој се слеале и другите фудбалски екипи од Скопје како ССК, ЖСК, Победа и Југ. Во новата фудбалска средина клубот се натпреварувал од 1941 до 1944, при што го освоил второто место во 1942 година губејќи во финалето на бугарското првенство од Левски.

После ослободувањето од фашистичката окупација, клубот се враќа да игра во југословенското првенство, а во 1947&nbsp;г. се спојува со Победа и се формира новиот клуб ФК Вардар кој ќе биде најуспешниот македонски клуб во Првата југословенска лига, но и подоцна во независна Македонија.

Најпознат играч во ФК Граѓански (ФК Македонија) бил Кирил Симоновски кој играл како лев бек, подоцна играл и за ФК Партизан и со нив освоил два шампионата и еден куп. Тој исто така имал успешна кариера и како тренер во Југославија и Грција.

## Наводи

Категорија:Фудбалски екипи од Македонија
Категорија:Појавено во 1922 година во Македонија
Граѓански Скопје
Ратко Рудиќ

мини|Ратко Рудиќ во 2012 година

**Ратко Рудиќ** (; р.  во ) — хрватски тренер во ватерполо и некогашен ватерполист, а во моментот е селектор на бразилската ватерполо репрезентација.

Вкупно во играчката и тренерската кариера има освоено 64 трофеи, од кои 19 на клупско ниво и 45 на репрезентативно ниво вклучувајќи 18 златни на највисоко европско и светско и олимписко ниво. Како играч и тренер 11 пати бил учесник на олиписките игри во периодот од 1968 до 2012 година што претставува апсолутен рекорд во хрватскиот спорт. Неговиот татко бил воен пилот со служба во Белград, па поради тоа е роден во главниот град на Југославија. Играчката карера му траела 20 години од кои 18 во сенироска конкуренција од кои 1959-1960 бил член на Јединство од Задар, од 1961- 1971 година  бил член на Јадран од Сплит и во белградски Партизан од 1971-1981 година, како и за јуниорската и сениорската репрезентација на СФРЈ.Во периодот на од 1968-1981 година за југоловенската репрзентација забележал 297 настапи и постигнал 80 голови.Како играч освоил 26 трофеи од кои 17 се на клупско ниво и 9 на репрезентативно ниво.

Категорија:Хрватски ватерполисти
Зоран Туциќ

**Зоран Туциќ** (Шабац, 30 октомври 1961) е српски автор на стрипови‎, сценарист, ликовен уметник и архитект.

Дипломирал на Архитектонскиот факултет во Белград со проектот „Нов египетски музеј, Гиза, Каиро“. Со Вујадин Радовановиќ, Раде Tовладијац и Саша Живковиќ е основач на уметничката група „Баухаус 7“ во 1981 година во Белград.

Стрипови објавувал во земјите на Југославија, Германија, САД, Холандија, на Кипар, во Италија, Франција итн. Поважни стрипови: „Ворлох“ по сценарио на Љуан Кока, Александар Тимотијевиќ и З. Туциќ, „Ниту сон за моќта“ по сценарио на Љ. Кока; „Третиот аргумент“, по прозата на Милорад Павиќ и сценарио на Зоран Стефановиќ, и „Adam Wild“ од по сценарио на Џанфранко Манфреди.

Еден е од основачите на Здружението на стрип уметници на Србија (Удружење стрипских уметника Србије, УСУС) во 2010 година и прв претседател до 2015 година.

## Извори

## Врски
* Comics creator: Zoran Tucić 
* Лична страна на ИМДБ 
* Биографија и галерија, Здружението на стрип уметници на Србија 

Категорија:Родени во 1961 година
Категорија:Луѓе од Шабац
Категорија:Српски автори на стрипови‎
Категорија:Српски сценаристи
Категорија:Српски илустратори
Категорија:Српски сликари
Категорија:Живи луѓе
Персијанци (драма на Есхил)

**Персијанци** (грчки: *ΠΕΡΣΑΙ*) - драма во стихови (од жанрот трагедија) на старогрчкиот писател Есхил. Драмата била за првпат прикажана во 472 година п.н.е.

## Ликови
Во драмата се јавуваат следниве ликови:
* Ксеркс, цар на Персија и син на Дариј
* Атоса, неговата мајка, сопруга на Дариј
* Духот на Дариј
* Хор на персиски старци
* Гласник

## Содржина
Дејството на драмата се одвива во Суса, главниот град на персиското царство, а во близината на гробот на Дариј. Таа се состои од влезна песна, три еписодии и ексода.

### Влезна песна
Персиските старци се собрани пред царската палата чекајќи вести од војската која заминала во поход на Атина. Старците се загрижени и имаат некое лошо претчувство.

### Прва еписодија
На старците им се придружува Атоса, која ја споделува нивната загриженост, кажувајќи им дека сонила лош сон. Тогаш пристигнува гласник од бојното поле, кој им ја соопштува страшната вест: во Битката кај Саламина, многубројната персиска армија претрпела тежок пораз од Грците, а подоцна, преживеаните умреле на патот кон Персија. Од целата армија останал само мал дел при што царот Ксеркс успеал да се спаси. Слушајќи ја веста, Атоса и старците очајуваат.

### Втора еписодија
Обземена од тага, Атоса принесува жртва на гробот на Дариј.

### Трета еписодија
Од гробот излегува духот на Дариј, кој зборува за несреќната иднина што ги чека Персијанците кои никогаш повеќе нема да бидат моќни. Хорот го слави мудрото владеење на Дариј и жали за лекомисленоста на младиот Ксеркс. Тогаш, во палатата доаѓа царот Ксеркс, целиот во партали и психички скршен.

### Ексода
Ксеркс им раскажува на старците за страшниот пораз на неговата војска и сите заедно ги оплакуваат големите јунаци кои загинале на бојното поле.

## Осврт кон делото
Драмата „Персијанци“ претставува втор дел од тетралогијата која ја сочинувале и драмите „Финеј“ (како прва), „Глауко Потниски“ (трет дел) и „Прометеј Огненосецот“ (како сатирска игра), а на кои не им се знае содржината. Во неа, Есхил ги слави јуначките подвизи на слободољубивите Хелени против наездата на армијата на персискиот цар Ксеркс. Ова дело се разликува од сите останати старогрчки драми по тоа што темата не е земена ниту од митологијата, ниту од Хомер, туку од тогашната понова грчка историја. Драмата се прикажувала од страна на двајца глумци - еден ги толкувал гласникот и духот на Дариј, а другиот Атоса и Ксеркс. Драмата нема пролог, но во неа се забележува значаен напредок, зашто се одликува со позрел облик, посложен уметнички состав и посилен драмски живот. Исто така, во неа за првпат во хеленската трагедија се појавува улогата на гласник, а духот на Дариј е првата таква улога во историјата на европската драма.

## Наводи

Категорија:Дела на Есхил
Категорија:Старогрчки драми
Злестински манастир

**Злестински манастир** — новоизграден манастир во близина на селото Злести, во областа Дебрца. Манастирот е подигнат покрај археолошкото наоѓалиште Св. Богородица Пречиста, каде е откриена средновековна црква на темели од старохристијанска базилика, за која се верува дека била изградена во времето на светите Климент и Наум.

## Градби во манастирот

Во рамките на манастирот се наоѓаат манастирската црква „Рождество на Пресвета Богородица“, камбанаријата, конаците, како и значајното археолошко наоѓалиште Св. Богородица Пречиста, по кого е именувана и новоизградената црква, со што со изградбата на манастирот се продолжила низата на постоење на христијански храмови на ридот над селото Злести.

### Црква „Рождество на Пресвета Богородица“

Црквата „Рождество на Пресвета Богородица“ е главната манастирска црква во целиот комплекс, по која е и наречен целиот манастир. Црквата започнала да се гради во 2000 година по проект на Драган Танески. Целосно била завршена во 2009 година, кога била осветена од страна на митрополитот дебарско-кичевски г. Тимотеј.

### „Св. Богородица Пречиста

Св. Богородица Пречиста (понекогаш спомнувано и како **Раштани**) претставува старохристијанска базилика и средновековна црква со некропола, чиишто остатоци и рушевини од ѕидините се наоѓаат во наоѓалиштето „**Раштани**“, во непосредна близина на селото Злести, 30 километри северно од градот Охрид.

Средновековната црква во наоѓалиштето изградена на темели на старохристијанска базилика се верува дека била подигната за време на животот и делото на светите Климент и Наум.

## Галерија


Податотека:Викиекспедиција Дебарца 38.jpg|Манастирот погледнат од главната селска црква „Св. Ѓорѓи“ во селото Злести
Податотека:Викиекспедиција Дебарца 40.jpg|Помошен објект крај црквата „Рождество на Пресвета Богородица“
Податотека:Викиекспедиција Дебарца 44.jpg|Новите конаци во манастирскиот двор
Податотека:Викиекспедиција Дебарца 46.jpg|Камбанаријата во манастирот
Податотека:Викиекспедиција Дебарца 49.jpg|Камбанаријата во манастирот, заедно со остатоци на средновековната црква
Податотека:Викиекспедиција Дебарца 43.jpg|Поглед на главната манастирска црква
Податотека:Викиекспедиција Дебарца 47.jpg|Дел од остатоците на наоѓалиштето Раштани
Податотека:Викиекспедиција Дебарца 56.jpg|Поглед на камбанаријата
Податотека:Викиекспедиција Дебарца 57.jpg|Поглед на манастирските конаци


## Наводи

## Надворешни врски


Категорија:Злести
Категорија:Манастири во Македонија
Категорија:Манастири на МПЦ
Категорија:Манастири во Дебарско-кичевската епархија
Лик и други раскази

**Лик и други раскази** (англиски: *The Image and Other Stories*) е збирка раскази на американскиот писател Исак Башевис Сингер, објавена во 1985 година од издавачката куќа „Farrar Straus Giroux“ од Њујорк. Повеќето од расказите содржани во збирката претходно биле објавени во „Њујоркер“ (*New Yorker*)

## Содржина
Во воведот на книгата, авторот ги објаснува своите погледи на книжевноста, краткиот расказ и пишувањето на јидиш. Така, во поглед на задачата и смислата на книжевноста, тој истакнува дека „книжевноста мора да се занимава со минатото, а не со планирање на иднината. Мора да ги опишува настаните, а не да ги анализира поимите; нејзиниот предмет е поединецот, а не масата. Таа мора да биде уметност и не смее да тежнее кон тоа да биде наука..“ Истовремено, во однос на краткиот расказ, Сингер вели дека „тој е сè уште најсилниот предизвик на прозниот писател и се претвора во неговото најголемо достигнување доколку тој успее истовремено да биде имагинативен и краток.“

Збирката ги содржи следниве раскази:
* Совет
* Еден ден среќа
* Врска
* Интервју
* Развод
* Љубовта е лесна како смртта
* Зошто е роден Хајшерик
* Непријател
* Остатоци
* На патот за прифатилиштето за сиромашни
* Лошикл
* Џебот се сеќава 
* Тајна
* Заштеда за рајот
* Конференција
* Чуда
* Тужители
* Телефонски повик на Јом кипур
* Странци
* Грешка
* Збркан
* Лик

## Наводи

Категорија:Дела на Исак Башевис Сингер
Црква „Св. Ѓорѓи“ - Злести

**Свети Ѓорѓи** (позната и како **Свети Георги** или **Свети Ѓорѓија**) — главна селска црква на селото Злести, во чиј двор се наоѓаат и селските гробишта.

## Историја

Црквата започнала да се гради во 1892 година, а била целосно завршена во 1899 година.

Црквата била ограбена во 2010 година, кога од нејзе биле одземени 1000 денари и една икона.

На црквата траат градежни работи за обнова на покривот.

## Галерија


Податотека:Викиекспедиција Дебарца 22.jpg|Поглед на истакнатата камбанарија
Податотека:Викиекспедиција Дебарца 28.jpg|Апсидата на црквата
Податотека:Викиекспедиција Дебарца 30.jpg|Камбанаријата погледната од црковниот двор
Податотека:Викиекспедиција Дебарца 33.jpg|Влезот на црквата
Податотека:Викиекспедиција Дебарца 34.jpg|Целосен поглед на црквата
Податотека:Викиекспедиција Дебарца 35.jpg|Поглед на камбанаријата, а во позадина дел од селото
Податотека:Викиекспедиција Дебарца 36.jpg|Поглед на камбанаријата и црквата


## Поврзано
* Злестински манастир
* Црква „Рождество на Пресвета Богородица“
* Белчишка парохија

## Наводи

## Надворешни врски

Категорија:Злести
Злести
Амерсфорт

**Амерсфорт** () — општина и втор најголем град во покраината Утрехт, средишна Холандија. Претставува брзорастечки град во изминативе 25 години, а воедно поседува добро зачуван и заштитен средновековен стар град. Амерсфорт е една од најголемите железнички раскрсници во државата, поради неговата местоположба на двете главни железнички линии во Холандија.

Во 2009 година, градот ја прославил 750-годишнината, кога бил прогласен за најзелен град во Европа.

Бројот на жители во Амерсфорт во 2016 година изнесувал 153.773 жители.

## Наводи

## Надворешни врски

*  


Категорија:Градови во Холандија
Категорија:Општини во Утрехт (покраина)
Категорија:Населени места во Утрехт (покраина)
Хистамин

**Хистаминот** е органско азотно соединение вклучено во локалниот имун одговор како и во регулација на физиолошките функции во цревата и делува како невротрансмитер. Хистаминот е вклучен во инфламаторниот одговор и има централна улога како медијатор при прурит. Како дел од имуниот одговор кон патогените, хистаминот се создава во базофилите и маст клетките кои ги има во околните сврзни ткива.

## Синтеза
Хистаминот во организмот се добива со декарбоксилација на аминокиселината хистидин, реакција катализирана од ензимот L-хистидин декарбоксилаза.

## Наводи

Категорија:Имунолошки систем
Категорија:Невротрансмитери
Категорија:Амини
Категорија:Биогени амини
Татко (драма на Стриндберг)

**Татко** (шведски: *Fadren*) - драма на шведскиот писател Аугуст Стриндберг од 1887 година.

## Содржина
### Прв чин
Капетанот Адолф го повикува на рапорт војникот Нејд за да го укори поради тоа што тој забременил некоја девојка, но војникот се брани дека детето не е негово. Капетанот е незадоволен од влијанието што го вршат жените во куќата врз неговата черка Берта и посакува неа да ја запише на училиште во градот. Од друга страна, неговата сопруга Лаура и дадилката Маргарет сакаат Берта да остане дома. Поради тоа, односите меѓу капетанот и Лаура се многу затегнати и тие постојано се караат. Ковајќи завера против него, Лаура ангажира нов семеен доктор кого сака да го убеди дека капетанот полудел. Во еден разговор, таа го потхранува сомнението кај капетанот дека Берта не е негова биолошка ќерка и тој бесен ја напушта куќата.

### Втор чин
Докторот не е убеден во лудоста на капетанот, а Лаура упорно измислува разни „докази“. Кога капетанот се враќа дома, таму го наоѓа докторот, кој треба да се убеди во лудилото на капетанот, кој сè повеќе е опседнат од мислата дека Берта не е негова ќерка. Во острата расправа со Лаура, тој ја фрла ламбата кон неа, а докторот е сведок на тоа.

### Трет чин
Капетанот го држат заклучен во една соба, а потоа дадилката му става лудачка кошула. Така се остварува лукавиот план на Лаура која сака да го затвори капетанот во лудница, а таа да ја зема неговата пензија и самостојно да ја воспитува Берта. Капетанот е психички скршен од помислата дека ја загубил борбата со својата жена и наеднаш умира.

## За драмата
Во драмата „Татко“, Стриндберг го обработува прашањето на односот меѓу мажите и жените, искажувајќи ги своите претерани погледи за непомирливиот судир меѓу половите и за негативното влијание на жените врз животот на мажите. Притоа, во голем мера, ваквите гледишта на Стриндберг биле поврзани со неговото лично искуство - неговите три неуспешни брака, исполнети со обвинувања кон сопругите, кои кај него создале омраза кон жените, воопшто.

## Наводи

Категорија:Дела на Стриндберг
Пармскиот картузијански манастир

**Пармскиот картузијански манастир** (француски: *La Chartreuse de Parme*) е роман на францускиот писател Стендал.

## Содржина
Романот се состои од предговор, датиран на 23 јануари 1839 година и 28 глави.

## За романот
Романот бил напишан во состојба на голема радост на авторот, поради што бил завршен за само 52 дена. Тој не е роман во класичната смисла на зборот, зашто обилува со множество детаљи и хетерогени елементи од сите книжевни жанрови, така што книгата може да се опише како амалгам од авантуристички, историски, лирски, психолошки и политички роман. Во една статија посветена на овој роман, Балзак го оценил како „модерниот Владетелот, романот што Макијавели би го напишал кога би живеел, протеран од Италија, во XIX век.“

Според познавачите на Стендал, во основата на романот се наоѓа животниот пат на папата Павле III од периодот кога го носел световното име Александар Фарнезе. Сепак, главниот лик на романот, Фабрис дел Донго, се разликува од својот прототип во две основни точки: прво, Фабрис е постојано прогонуван, доживува постојани неуспеси и завршува во манастир; второ, тој воопшто не бил циник како Фарнезе, туку се одликувал со благородна душа.

## Изданија на македонски јазик
### Издание на здружените издавачи од 1976 година
Во 1976 година, неколку здружени издавачки куќи (Мисла, ЗИД Нова Македонија, Култура, Македонска книга и Наша книга) го објавиле романот во два тома. Преводот од француски јазик го направил Најден Настев, графичко обликување е дело на Коста Бојаџиевски, а коректор била Нада Ќорвезироска. Издавањето на книгата било поддржано од Републичката заедница на културата. Првиот том (13 глави од книгата, со обем од 265 страници) бил отпечатен во графичкиот завод „Гоце Делчев“ од Скопје, во декември 1975 година, во тираж од 2.000 примероци, додека вториот том (од 14. до 28. глава, со обем од 305 страници) бил испечатен во јануари 1976 година, во тираж од 2.000 примероци. На крајот од вториот том има и поговор кон делото, напишан од Божидар Настев. 

## Наводи

Категорија:Дела на Стендал
Категорија:Француски романи
Хилверсум

**Хилверсум** () — општина и град во Холандија, во покраината Северна Холандија. Се наоѓа во областа „Хет Гои“, каде што е и најголем град во истата. Опкружен е со ливади, пасишта, езера и помали градови и села кој му даваат посебна убавина на Хилверсум. Тој е дел од Ранстад, најголемата конурбација во Европа.

Хилверсум се наоѓа на 31 километри југоисточно од Амстердам и 12 километри северно од Утрехт. Градот често го викаат медиумски град, бидејќи е главен центар за радио и телевизија во Холандија. Радио Холандија се слуша во цел свет токму од Хилверсум почнувајќи од 1920 година. Хилверсум е дом на многу аудио и телевизиски стидија, кои припаѓаат на националната холандска телевизија NOS (*Nederlandse Omroep Stichting*), како и на сите холандски радиодифузни организации и други комерцијални телевизии и медиумски претпријатија. Холандското гласање за Евровизија обично се одвива во Хилверсум.

Според проценките од 2014 година во градот живееле околу 86.795 жители.

## Наводи

## Надворешни врски

*  


Категорија:Градови во Холандија
Категорија:Општини во Северна Холандија
Категорија:Населени места во Северна Холандија
Раноплеистоценски лав

**Раноплеистоценски лав** (*Panthera leo fossilis*) — исчезнат вид на големи мачки со некои одлики на тигар. Живеел пред околу 500.000 години. Оваа голема мачка обично се смета за зачеток на подвидот на лавот. Се појавил во Африка пред околу 1,5 милиони до 800 000 години, по кое ги проширил своите територии. Во Европа се појавил пред околу 700.000 години. Доказ за тоа се пронајдените остатоци во Италија.

Максималната должина на главата и телото на овој вид на лав била 2,4 метри, со што е околу половина метар подолг од африканските лавови денес. Тежината на машките е до 220-230 килограми, а на женските околу 150-170 кг. Тој имал приближна големина на Американскиот лав. Многу коскени фрагменти од оваа мачка се познати од селото Мосбах во Германија. Речиси полн череп бил пронајден во Германија.

## Литература

* Ernst Probst: *Deutschland in der Urzeit*. Orbis Verlag, 1999. 
* J. Burger: *Molecular phylogeny of the extinct cave lion Panthera leo spelea*, 2003.Molecular phylogeny of cave lion .

## Надворешни врски
* Палео котки 
* Genuine European Cave Lion Skull 
* Natur News

Категорија:Праисториски мачки
Американски лав

**Американски лав** (*Panthera leo atrox*) — еден од најпознатите исчезнати лавови кои некогаш постоел. Американскиот лав живеел на територијата на денешна Северна Америка во времето на плеистоценот (1,8 милиони - 11 000 г.пр.н.е. ). Овој подвид е тесно поврзан со Евроазискиот пештерен лав. Американскиот лав е еден од најголемите видови мачки, кои некогаш постоеле.

Овој вид на лав живеел до крајот на Ледено доба во Америка, на територијата на денешен САД, од Алјаска до Перу. Должината на телото се претпоставува дека била од 1,6 до 2,5 метри, висината до 130 см. Овие лавови биле 25% покрупни од денешните африкански лавови, но не биле поголеми од Пештерните лавови, кои денес исто така се исчезнати. Американскиот лав имал тежина од 360 до 500 килограми. Гривната му била посветла и помала од африканскиот лав. Во некои делови, овој лав живеел во ладни климатски услови. Тој веројатно користел пештери како засолниште од студеното време. Американските лавови живееле во отворените рамници и најверојатно се хранеле со американски бизони, елени, северноамерикански коњи (моментално исчезнати), мамути, како и други големи тревопасни животни.

## Литература
* Кристиансен P, Харис JM (2005 г.) Орган, размера на Smilodon (Mammalia: Felidae). J Morphol 266: 369–384 J Morphol 266: 369-384
* Соркин, Б. 2008 г.: "Биомеханични ограничения за телесна маса в сухоземните бозайници, хищници" 333-347. Lethaia, 41, п
* Merriam, JC & наличност, В. 1932: В Felidae на Rancho La Brea. Carnegie Institution of Washington Publications 442, 1–231. Карнеги институт във Вашингтон публикации 442, 1-231.
* Barnett, Ross et al. (2009): Phylogeography of lions (Panthera leo ssp.) reveals three distinct taxa and a late Pleistocene reduction in genetic diversity. Mol. Ecol. Vol.18, p.&nbsp;1668-1677.

## Наводи

Категорија:Праисториски мачки
Македонците во Тетово од ала турка до ала франга

**Македонците во Тетово од ала турка до ала франга** со поднаслов *„Општествено-политичкиот живот и културата на живеењето во првата половина на 20 век“* е книга од авторот Бранислав Светозаревиќ од 2015 година, во издание на Академски печат Скопје. Во книгата се содржани шест глави, предговор, прилози, библиографија, именик на лични имиња и именик на прекари. 

## Содржина
Книгата е поделена на следниве поглавја:
* Општествено-политичкиот жиот во првата половина на 20 век
* Локални и регионални власти и државни установи во Тетово
* Стопански живот
* Материјална култура
* Култура и спорт
* Историја на секојдневниот живот (Култура на живеење)
* Прилози: Записи и сеќавања за тетовското секојдневие

Книгата изобилува со архивски фотографии. Како извори за овој труд се користени необјавени документи од преку 90 архивски фондови, објавени документи од преку 60 изданија на збирки на документи, 330 објавени трудови (книги, зборници, студии, периодика, елаборати и друго) од областа на историјата, социологијата, етнологијата со етнографијата, ономастиката со топонимијата и дијалектологијата, архитектурата, културата, антропогеографијата, географијата, антропологијата и други области, преку 100 новинарски статии и весници, околу 40 информатори, современици и учесници на настани, и 13 приватни зборки на фотографии, разгледници и други картофилски материјал. Сите овие извори поединечно се содржани во делот од книгата под наслов: *Библиографија*. 

## Наводи

## Надворешни врски

Категорија:Македонски книги
Категорија:Македонски дела од 2015 година
Фелдховен

**Фелдховен** () — општина и град на потокот Гендер, во јужна Холандија, во покраината Северен Брабант, југозападно од Ајндховен.

Како современ град е основан во 1921 година, со спојување на неколку општини и села. Со индустрискиот развој на Ајндховен после Втората светска војна, Фелдховен исто така започнал да се развива при што во 1966 година населението се зголемило на над дваесетилјади жители, двојно повеќе отколку во 1947 кога изнесувало околу десетилјади жители.

Денес во Фелдховен живеат 44.173 жители според податоците од 2014 година.

## Наводи

## Надворешни врски

*  


Категорија:Градови во Холандија
Категорија:Општини во Северен Брабант
Категорија:Населени места во Северен Брабант
Даниел Субашиќ

**Даниел Субашиќ** (роден на 27 октомври 1984 година во Задар) — хрватски фудбалер, голман на Монако и на хрватската репрезентација.

## Надворешни врски

* Даниел Субашиќ на soccerway
* Даниел Субашиќ на transfermarkt
* Даниел Субашиќ на goal.com 
* Даниел Субашиќ на espn
* Даниел Субашиќ на whoscored

Категорија:Хрватски фудбалери
Категорија:Живи луѓе
Категорија:Фудбалери на ФК Хајдук Сплит
Категорија:Фудбалери на ФК Монако
Категорија:Срби во Хрватска
Категорија:Фудбалски голмани
Категорија:Родени во 1984 година
Ботунски манастир

**Ботунски манастир** — новоизграден манастир во близина на селото Ботун, во областа Дебрца.

Покрај овој манастир ќе поминува новиот автопат Кичево-Охрид, со што неговиот пристап е отежнат поради изведбата на градежни работи.

## Градби во манастирот

Во рамките на манастирот се наоѓаат манастирската црква „Св. Богородица“ и конаците, околу кои се наоѓа убаво уреден двор со летниковец.

### Црква „Св. Богородица“

Црквата „Св. Богородица“ е главната манастирска црква во целиот комплекс, по која е и наречен целиот манастир. Црквата започнала да се гради во 1991 година.

## Галерија

;Помошни објекти

Податотека:Викиекспедиција Дебарца 12.jpg|Летниковец во манастирот
Податотека:Викиекспедиција Дебарца 15.jpg|Поглед на главните манастирски конаци


;Манастирската црква

Податотека:Викиекспедиција Дебарца 11.jpg|Манастирската црква
Податотека:Викиекспедиција Дебарца 13.jpg|Страничен поглед на црквата
Податотека:Викиекспедиција Дебарца 14.jpg|Новоизградената црква
Податотека:Викиекспедиција Дебарца 16.jpg|Преден поглед на црквата


## Наводи

## Надворешни врски


Категорија:Ботун
Категорија:Манастири во Македонија
Категорија:Манастири на МПЦ
Категорија:Манастири во Дебарско-кичевската епархија
Црква „Св. Богородица“ - Ботун (нова)

**Света Богородица** — главна манастирска црква на новоизградениот Ботунски манастир, сместен во непосредна близина на селото Ботун. Храмот е обновен врз основа на истоимена црква од средниот век.

Црквата, како и целиот манастир, е под влијание на изградбата на новиот автопат Кичево-Охрид, кој ќе поминува во нивна непосредна близина, а моментално нивниот пристап е отежнат поради самата изградба на автопатот.

Црквата започнала да се гради во 1991 година.

## Галерија

;Манастирската црква

Податотека:Викиекспедиција Дебарца 11.jpg|Манастирската црква
Податотека:Викиекспедиција Дебарца 13.jpg|Страничен поглед на црквата
Податотека:Викиекспедиција Дебарца 10.jpg|Црквата заедно со конаците на манастирот
Податотека:Викиекспедиција Дебарца 16.jpg|Преден поглед на црквата


## Поврзано
* Ботунски манастир
* Св. Богородица — средновековната црква на чија основа е изградена денешната
* Црква „Св. Богородица“
* Црква „Св. Архангел Михаил“
* Белчишка парохија

## Наводи

## Надворешни врски

Категорија:Ботун
Категорија:Ботунски манастир
Ботун
Категорија:Македонската архитектура во 1991 година
Гауда

**Хауда** (напишано на ) — град и седиште на истоимената општина во покраината Јужна Холандија, западна Холандија. Градот е познат по истоименото сирење, стропвафел, многуте канали, лулињата и по своето Градско собрание од  век. Мноштвото историски цркви во Хауда и други стари градби го прават омилено одредиште за посета на еден ден во Холандија.

Во средниот век била основана населба на местото на моменталниот град од семејството Фан дер Хауде, кое изградило утврден замок долж бреговите на реката Хауве, од каде потекнува името на семејството и на градот. Областа, првично мочуриште, се развила низ вековите. Од 1225 година, канал ја поврзува Хауве, со што градот станал пристаниште. Хауда службено ги добила своите градски права во 1272 година.

## Наводи

## Надворешни врски

*  


Категорија:Градови во Холандија
Категорија:Општини во Јужна Холандија
Категорија:Населени места во Јужна Холандија
Јоска Јорданоски

**Јоска Јорданоски – Сандански** (Леништа, Прилепско, 7 април 1921 - Ореово, Битолско, 3 мај 1942) ― македонски комунист, учесник во НОБ, првоборец.

## Животопис

Во 1924 година, неговото семејство се преселило во Прилеп. По завршувањето на основното образование, се вработил како продавач на зеленчук во продавницата на Методија Андонов - Ченто. Во дуќанот дошол во допир со комунистичките идеи на прилепската младина. Се зачленил во фудбалскиот клуб „Граѓански“, а потоа играл фудбал и во маалскиот клуб „Шаторов Камен“. Во 1940 година, тој се зачленил во Месниот комитет на СКОЈ. Истата година одлежал и 15 дена затвор, заедно со роднината Ченто. Истата година заедно со повеќе прилепчани е мобилизиран под изговор за воена вежба и е одведен во концентрациониот логор за изолација во Меѓуречје кај Ивањица.

мини|десно|Месноста Ореовска корија каде бил разбиен партизанскиот одред „Пелистер“ и бил убиен Јоска Јорданоски
По окупацијата на Македонија во Втората светска војна, Јоска Јорданоски-Сандански бил еден од првите седум први прилепски партизани, кои на 12 септември 1941 година, во месноста Бидимаш на Селечка Планина, ја основале првата партизанска чета, составена од борците: Илија Игески - Цветан, Трајко Бошкоски - Тарцан, Борка Велески - Левата, Лазо Филипоски - Лавски, Ѓорe Велкоски – Стрелката и Киро Крстески - Платник. На 17 октомври 1941 година учествувал во основањето на Прилепскиот партизански одред „Гоце Делчев“.

Следната година, на 22 април 1942 година учествувал во формирањето на Битолскиот партизански одред „Пелистер“, но веќе на 3 мај одредот бил опколен од многубројна бугарска војска и полиција, во близина на битолското село Орехово. Во повеќечасовната нерамна борба, Јорданоски загинал, погоден од непријателски куршум во главата. Бил закопан заедно со неговата соборка Елпида Караманди.

## Наводи

Категорија:Луѓе од Леништа
Категорија:Македонски комунисти
Категорија:Југословенски комунисти
Категорија:Македонски партизани
Категорија:Жртви на Бугарската окупација на Македонија во Втората светска војна
Категорија:Југословенски затвореници и притвореници
Категорија:Затвореници и притвореници во Југославија
Лисистрата

**Лисистрата** (грчки: *ΛΥΣIΣTPATН*) — драма (од жанрот комедија) на старогрчкиот писател Аристофан.

## Ликови
Во драмата се појавуваат следниве ликови:
* Лисистрата, атинска жена
* Калоника, атинска жена
* Мирина, атинска жена
* Стратилида, атинска жена
* Лампита, спартанска жена
* Други жени
* Советник, атински маж
* Кинесија, сопругот на Мирина
* Неговиот син
* Гласник од Лакедемон
* Пратеник од Лакедемон
* Неколку безработници
* Слуга
* Атински маж
* Пратеник од Атина
* Хор од атински старци
* Хор од атински жени

## Содржина
Најпрвин, дејството на драмата се одвива на една атинска улица, а потоа пред храмот на Акропол, во 411 година п.н.е.

### Прв чин
Лисистрата излегува на улица и загрижено гледа лево-десно, нестрпливо очекувајќи некого. Пристигнуваат Калоника, Лампита и Мирина, а подоцна и многу други жени, не само од Атина, туку и од Беотија, Спарта и од други места. Лисистрата им го образложува својот план со цел да ги натераат мажите да престанат да војуваат: Жените ќе се затворат во храмот на Акропол, а мажите, не можејќи да издржат без сексуалните односи, ќе бидат принудени да попуштат. Жените положуваат заклетва.

### Втор чин
Атинските старци се упатуваат кон Акропол со намера да ги избркаат жените со помош на оган, но жените набрзина полнат кофи со вода и успеваат да се одбранат. Кај храмот пристигнува и член на атинскиот совет во придружба на двајца полицајци, но тие бегаат исплашени од жените. Помеѓу мажите и жените настанува кавга: мажите им се потсмеваат на жените, истакнувајќи ги нивните слабости, додека жените се жалат на својата потчинета положба. Притоа, тие цврсто ја повторуваат својата намера да ја спасат Грција од војните.

### Трет чин
Лисистрата е вознемирена, зашто жените почнуваат да попуштаат и, со разни изговори, сакаат да си одат дома. Пред Акропол доаѓа Кинесија и ја моли жена си да се врати дома, а таа му го разгорува сексуалниот нагон и во последниот миг бега во храмот, оставајќи го сопругот.

### Четврти чин
Во Атина пристигнуваат пратеници од Спарта и од Лакедемон, соопштувајќи дека насекаде жените им откажале послушност на мажите. Мажите и жените почнуваат да се мират.

### Петти чин
На мажите им се придружува и Лисистрата и пратениците од градовите ветуваат дека повеќе нема да војуваат меѓу себе. Мажите и жените се помируваат и настанува општа веселба.

## За делото
„Лисистрата“ извршила влијание врз поголем број драмски писатели, како на пример, делото „Скротениот скротител“ (*The Woman Prize or the Tamer Tamed*) на англиските ренесансни писатели Френсис Бемонт и Џон Флечер. И други писатели биле инспирирани од „Лисистрата“, како: Ј.Ф. Кастели (со делото „Завереници“), Л. Анценгрубер, Адолф Вилбранд (со комедијата „Владеењето на жените“ од 1892 година), како и Р. Лаукнер и Ф. Буш (со делото „Женска завера“ од 1920 година). Исто така, Морис Донеј го преработил ова дело.

## Наводи

Категорија:Дела на Аристофан
Категорија:Старогрчки драми